
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1345 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ορισμός της δομής, του επιπέδου λειτουργίας και 
της οργανωτικής διάρθρωσης της Μονάδας Οικο¬ 
νομικής και Διοικητικής Υποστήριξης (Μ.Ο.Δ.Υ.) 
του Ειδικού Λογαριασμού Κονδυλίων Έρευνας 
(Ε.Λ.Κ.Ε.) του Πανεπιστημίου Δυτικής Μακεδονίας, 
σύμφωνα με τις διατάξεις του ν. 4485/2017. 

2 Έγκριση του Κανονισμού Οργάνωσης Δομής και 
Λειτουργίας του Εσωτερικού Συστήματος Διασφά¬ 
λισης Ποιότητας (Ε.Σ.Δ.Π.) του Πανεπιστημίου Ιω¬ 
άν νίνων. 


ΑΠΟΦΑΣΕΙΣ 

Αριθμ. απόφ. 4693 (1) 

Ορισμός της δομής, του επιπέδου λειτουργίας 
και της οργανωτικής διάρθρωσης της Μονά¬ 
δας Οικονομικής και Διοικητικής Υποστήριξης 
(Μ.Ο.Δ.Υ.) του Ειδικού Λογαριασμού Κονδυλί¬ 
ων Έρευνας (Ε.Λ.Κ.Ε.) του Πανεπιστημίου Δυτι¬ 
κής Μακεδονίας, σύμφωνα με τις διατάξεις του 
ν. 4485/2017. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του π.δ. 92/2003 (Α'83) «Ίδρυση Πανε¬ 
πιστημίου Δυτικής Μακεδονίας». 

2. Την υπουργική απόφαση υπ'αριθμ. 134881 α/ΒΙ/ 
23-12-2003 (Β' 1975) «Μεταφορά Τμημάτων του Αριστο- 
τελείου Πανεπιστημίου Θεσσαλονίκης στο Πανεπιστήμιο 
Δυτικής Μακεδονίας». 

3. Το π.δ. 72/2013 (Α' 119) «Μετονομασία Τμήματος, 
συγχώνευση Τμήματος και ίδρυση - συγκρότηση και 
ανασυγκρότηση Σχολών στο Πανεπιστήμιο Δυτικής 
Μακεδονίας». 

4. Την Προεδρική Πράξη του Πανεπιστημίου Δυτικής 
Μακεδονίας αριθμ. 2691/05-03-2015 (ΥΟΔΔ152) διορι¬ 
σμού Πρύτανη στο Πανεπιστήμιο Δυτικής Μακεδονίας. 

5. Την υπ'αριθμ.4499/06-03-2018 (ΑΔΑ: 6ΓΡΔ469Β7Κ- 
ΔΑ6) Πρυτανική Πράξη του Πανεπιστημίου Δυτικής Μα¬ 


κεδονίας, ανασυγκρότησης της Συγκλήτου του Πανεπι¬ 
στημίου Δυτικής Μακεδονίας. 

6. Τις διατάξεις του άρθρου 26 παρ. 6 του ν. 4386/2016 
(Α' 83) «Ρυθμίσεις για την Έρευνα και Άλλες Διατάξεις». 

7. Τις διατάξεις των άρθρων 50 έως και 68 του 
ν. 4485/2017 (Α' 114) «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις» για τους Ειδικούς Λογαριασμούς Κονδυλίων 
Έρευνας και τις Μονάδες Διοικητικής και Οικονομικής 
Υποστήριξης και ιδίως τις διατάξεις των άρθρων 52 παρ. 
2α και 2β, 57 παρ. 1,58 παρ. 1, 3 και 4α. 

8. Τις διατάξεις της παρ. 4 του άρθρου 87 του ν. 4485/ 
2017 (Α' 114) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις» ως προς τη μετονομασία των Γραμματειών του 
Ε.Λ.Κ.Ε. σε Μ.Ο.Δ.Υ. και τη σύσταση Γραφείου Ταμειακής 
Διαχείρισης. 

9. Τις διατάξεις της παρ. 5 του άρθρου 87 του ν. 4485/ 
2017 (Α' 114): «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις», για τον ορισμό από τη Σύγκλητο της ΜΟΔΥ ως ορ¬ 
γανικής μονάδας του φορέα και ως προς τον ορισμό του 
επιπέδου, της οργανωτικής δομής, του Προϊσταμένου 
της Μονάδας Διοικητικής και Οικονομικής Υποστήριξης 
και των επιμέρους μονάδων αυτής. 

10. Τις διατάξεις της παρ. 8 του άρθρου 84 του 
ν.4485/2017 (Α' 114) «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις», όπου προβλέπεται ότι μέχρι την έκδοση του 
Οργανισμού του άρθρου 7, τα θέματα που προβλέπο- 
νται στις περιπτώσεις δ' και στ'της παραγράφου 2 του 
άρθρου 7 ρυθμίζονται με αποφάσεις της Συγκλήτου οι 
οποίες δημοσιεύονται στην Εφημερίδα της Κυβερνή- 
σεως. 

11. Το άρθρο 16του ν. 4354/2015 (ΑΊ 76) «Διαχείριση 
των μη εξυπηρετούμενων δανείων, μισθολογικές ρυθ¬ 
μίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων». 

12. Την υπ' αρ. 164530/Ζ1 /03-10-2017, εγκύκλιο 
της Γενικής Διεύθυνσης Οικονομικών Υπηρεσιών του 
Υπουργείου Παιδείας, Έρευνας και Θρησκευμάτων (ΑΔΑ: 
6ΕΜ04653ΠΣ-ΥΑ4) με θέμα «Άμεσες ενέργειες και χρο¬ 
νοδιάγραμμα όσον αφορά τη λειτουργία των Ειδικών 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 345/19.04.2018 


Λογαριασμών Κονδυλίων Έρευνας (Ε.Λ.Κ.Ε.) των Α.Ε.Ι. 
μετά τη δημοσίευση του ν. 4485/2017 (Α' 114)». 

13. Τις διατάξεις του ν. 3861/2010 (Α' 112) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις», όπως αυτός ισχύει σήμερα. 

14. Την εισήγησητης Επιτροπής Ερευνών του Πανεπι¬ 
στημίου Δυτικής Μακεδονίας για την οργανωτική δομή 
της Μ.Ο.Δ.Υ.του Ε.Λ.Κ.Ε. του Πανεπιστημίου Δυτικής Μα¬ 
κεδονίας, όπως αυτή αποφασίστηκε στη συνεδρίαση υπ' 
αριθμ. 282/30-11-2017. 

15. Την απόφαση της Συγκλήτου του Πανεπιστημίου 
Δυτικής Μακεδονίας στην υπ'αριθμ. 52/30-01 -2018 συ¬ 
νεδρίαση. 

16. Το γεγονός ότι από την εφαρμογή της παρούσας 
προκαλείται ετήσια δαπάνη ύψους τριάντα δυο χιλιάδων 
οκτακόσιων εξήντα έξι (32.866,00) €, η οποία θα βαρύνει 
τονΤακτικό Προϋπολογισμού του Υπουργείου Παιδείας, 
Έρευνας και Θρησκευμάτων, σύμφωνα με το υπ'αριθμ. 
Φ.1/Γ/3ΝΠ/42771/ Β1/14-03-2018 έγγραφο του Υπουρ¬ 
γείου Παιδείας, Έρευνας και Θρησκευμάτων, αποφασίζει: 

Α) Ορίζει την Μονάδα Οικονομικής και Διοικητικής 
Υποστήριξης (Μ.Ο.Δ.Υ.) του Ειδικού Λογαριασμού Κον¬ 
δυλίων Έρευνας (Ε.Λ.Κ.Ε.) του Πανεπιστημίου Δυτικής 
Μακεδονίας ως οργανική μονάδα του Πανεπιστημίου 
Δυτικής Μακεδονίας σε επίπεδο Διεύθυνσης. 

Β) Εντάσσει το παρακάτω οργανόγραμμα στην οργα¬ 
νωτική διάρθρωση και δομή των Υπηρεσιών του Πανε¬ 
πιστημίου Δυτικής Μακεδονίας. 

Γ) Ο Προϊστάμενος της Μ.Ο.Δ.Υ.του Ε.Λ.Κ.Ε. προΐσταται 
των υπηρεσιών της Μ.Ο.Δ.Υ.του Ε.Λ.Κ.Ε. του Πανεπιστη¬ 
μίου Δυτικής Μακεδονίας, εποπτεύει την ορθή λειτουρ¬ 
γία της Μ.Ο.Δ.Υ. και ασκεί καθήκοντα Προϊσταμένου Οι¬ 
κονομικών Υπηρεσιών (Π.Ο.Υ.) για τον ΕΛΚΕ. 

Δ) Η Μονάδα Οικονομικής και Διοικητικής Υποστή¬ 
ριξης (Μ.Ο.Δ.Υ.) του Ειδικού Λογαριασμού Κονδυλίων 
Έρευνας (Ε.Λ.Κ.Ε.) του Πανεπιστημίου Δυτικής Μακεδο¬ 
νίας διαρθρώνεται στα παρακάτω Τμήματα: 

1. Τμήμα Διοικητικής και Νομικής Υποστήριξης 

2. Τμήμα Οικονομικής και Χρηματοοικονομικής Δια¬ 
χείρισης 

3. Τμήμα Παρακολούθησης και Διαχείρισης Έργων 

4. Τμήμα Αγορών, Προμηθειών και Διαγωνισμών 

5. Τμήμα Ανάπτυξης και Διεκδίκησης Έργων 

6. Τμήμα Εσωτερικού Ελέγχου και Ποιότητας 

Κάθε Τμήμα αποτελείται από Γραφεία, τα οποία ανά 
τμήμα δίνονται στη συνέχεια. 

1. Τμήμα Διοικητικής και Νομικής Υποστήριξης 

1.1. Γραφείο Γραμματειακής Υποστήριξης 

1.2. Γραφείο Ανθρώπινων Πόρων 

1.3. Γραφείο Τεχνικής Υποστήριξης 

1.4. Γραφείο Νομικής Υποστήριξης 

2. Τμήμα Οικονομικής και Χρηματοοικονομικής Δια¬ 
χείρισης 

2.1. Γραφείο Λογιστικής Παρακολούθησης 

2.2. Γραφείο Χρηματοοικονομικής Διαχείρισης 

2.3. Γραφείο Προϋπολογισμού 

2.4. Γραφείο Ταμειακής Διαχείρισης 


3. Τμήμα Παρακολούθησης και Διαχείρισης Έργων 

3.1. Γραφείο Ευρωπαϊκών Έργων 

3.2. Γραφείο Εθνικών Έργων 

3.3. Γραφείο Μεταπτυχιακών Προγραμμάτων και Διά 
Βίου 

3.4. Γραφείο Λοιπών Έργων 

4. Τμήμα Αγορών, Προμηθειών και Διαγωνισμών 

4.1. Γραφείο Αγαθών 

4.2. Γραφείο Υπηρεσιών 

4.3. Γραφείο Κατάρτισης, Παρακολούθησης και Υλο¬ 
ποίησης Συμβάσεων 

5. Τμήμα Ανάπτυξης και Διεκδίκησης έργων 

5.1. Γραφείο Ευρωπαϊκών Έργων και Προγραμμάτων 

5.2. Γραφείο Εθνικών Έργων και Προγραμμάτων 

5.3. Γραφείο Λοιπών Έργων 

6. Τμήμα Εσωτερικού Ελέγχου και Ποιότητας 

6.1. Γραφείο Εσωτερικού Ελέγχου 

6.2. Γραφείο Ποιότητας 

Κύριες δραστηριότητες και αρμοδιότητες τωνΤμημά- 
των της Διεύθυνσης είναι: 

1. Τμήμα Διοικητικής και Νομικής Υποστήριξης: 

• Προγραμματισμός, οργάνωση, συντονισμός και έλεγ¬ 
χος δραστηριοτήτων 

■ Επικοινωνία και συνεργασία σε ενδοτμηματικό και 
σε διατμηματικό επίπεδο 

■ Γραμματειακή υποστήριξη της Επιτροπής Ερευνών, 
του Προέδρου της και του Προϊστάμενου της Διεύθυνσης. 

• Γραμματειακή υποστήριξη του ΕΛΚΕ 

• Οργάνωση και διενέργεια συνεδριάσεων Επιτροπής 
Ερευνών 

■ Σύνταξη Ημερήσιας Διάταξης και πρακτικών Συνε¬ 
δριάσεων Επιτροπής Ερευνών 

•Τήρηση πρωτοκόλλου, παρακολούθηση αλληλογρα¬ 
φίας και διαχείριση κεντρικού ηλεκτρονικού ταχυδρο¬ 
μείου 

• Αναρτήσεις αποφάσεων στο πλαίσιο ηλεκτρονικής 
διακυβέρνησης 

•Τήρηση μητρώου προσωπικού και καταγραφή σχε¬ 
τικών δραστηριοτήτων (άδειες, απουσίες, εκπαίδευση) 

•Τεχνική Υποστήριξη δραστηριοτήτων ΕΛΚΕ, συντή¬ 
ρηση και αναβάθμιση ιστοσελίδας. 

•Τεχνική Υποστήριξη Επιστημονικών Υπευθύνων και 
συνεργατών τους για την από απόσταση χρήση του Πλη¬ 
ροφοριακού Συστήματος. 

• Υποστήριξη για την εφαρμογή του Πληροφοριακού 
Συστήματος. 

• Υποστήριξη για την αφομοίωση και εφαρμογή των 
ειδικών εφαρμογών των Φορέων Χρηματοδότησης για 
την παρακολούθηση των έργων. 

• Νομική Υποστήριξη δραστηριοτήτων ΕΛΚΕ και Επι¬ 
τροπής Ερευνών 

• Νομική εκπροσώπηση Επιτροπής Ερευνών και ΕΛΚΕ 

• Παροχή νομικής στήριξης του γραφείου προμηθειών 
στο πλαίσιο της διενέργειας διαγωνιστικών δραστηριο¬ 
τήτων και αγορών. 

2. Τμήμα Οικονομικής και Χρηματοοικονομικής Δια¬ 
χείρισης: 

• Προγραμματισμός, οργάνωση, συντονισμός και έλεγ¬ 
χος δραστηριοτήτων 

■ Επικοινωνία και συνεργασία σε ενδοτμηματικό και 
σε διατμηματικό επίπεδο 

• Απεικόνιση και έλεγχος λογιστικών γεγονότων σύμ¬ 
φωνα με το ενιαίο γενικό λογιστικό σχέδιο 

• Παρακολούθηση τραπεζικών λογαριασμών, συνερ¬ 
γασία και επικοινωνία με τραπεζικά ιδρύματα 

• Σύνταξη και έλεγχος προϋπολογισμών και απολογι¬ 
σμών ΕΛΚΕ 

■ Τήρησης και εφαρμογή ασφαλιστικής και φορολο¬ 
γικής νομοθεσίας 

• Κατάρτιση λογιστικών καταστάσεων 

• Υποβολή στοιχείων και αναφορών σε φορείς 

■ Παρακολούθηση και προσδιορισμό χρηματοοικο¬ 
νομικών εισροών 

• Χρηματοοικονομική ανάλυση και ανάλυση ταμεια¬ 
κών ροών έργων 

• Ενημέρωση συστήματος και καταχώρηση χρηματο¬ 
οικονομικών δεδομένων 

• Συμφωνίες ταμείου, λογαριασμών και έργων 

• Έκδοση Φορολογικών Στοιχείων 

• Διενέργεια τραπεζικών εργασιών 

• Παρακολούθηση, έλεγχος και διαχείριση κρατήσεων 
ΕΛΚΕ 

• Αναρτήσεις αποφάσεων στο πλαίσιο της ηλεκτρονι¬ 
κής διακυβέρνησης 

3. Τμήμα Παρακολούθησης και Διαχείρισης Έργων: 

• Προγραμματισμός, οργάνωση, συντονισμός και έλεγ¬ 
χος δραστηριοτήτων 

■ Επικοινωνία και συνεργασία σε ενδοτμηματικό και 
σε διατμηματικό επίπεδο 

• Υποβολή αναφορών προς τη Διοίκηση και τους Φο¬ 
ρείς Χρηματοδότησης 

• Αναζήτηση πηγών χρηματοδότησης της έρευνας. 

•Υποστήριξη ακαδημαϊκής κοινότητας για την υποβο¬ 
λή ερευνητικών προτάσεων. 

• Ενημέρωση Πανεπιστημιακής Κοινότητας για τις 
τρέχουσες προκηρύξεις υποβολής προτάσεων για χρη¬ 
ματοδότηση. 

• Υποβολή αιτημάτων χρηματοδότησης προς τους φο¬ 
ρείς χρηματοδότησης και παρακολούθηση τους. 

• Παροχή τεχνικής βοήθειας των μελών ΔΕΠ για την 
διεκδίκηση προτάσεων. 

• Οργάνωση, συντονισμό και παρακολούθηση απαι- 
τούμενων διοικητικών ενεργειών για υποβολή των προ¬ 
τάσεων. 

• Συντονισμός της διαδικασίας αναμόρφωσης των προ¬ 
τάσεων κατά τη διαδικασία ένταξης σε συνεργασία με 
τους φορείς χρηματοδότησης. 

• Παρακολούθηση της υλοποίησης του φυσικού και 
οικονομικού αντικειμένου σύμφωνα με τις συμβατικές 
υποχρεώσεις των έργων. 

• Εισαγωγή δεδομένων και στοιχείων στα διάφορα 
πληροφοριακά συστήματα, μέσω διαδικτύου, των φο¬ 
ρέων χρηματοδότησης. 

• Σύνταξη οδηγιών διαχείρισης έργων. 

• Επικοινωνία με τους φορείς χρηματοδότησης και 
αποστολή στοιχείων. 

• Σύνταξη και παρακολούθηση εκθέσεων έργων. 

• Παρακολούθηση δεσμεύσεων έργων. 


• Προετοιμασία, συντονισμός και διεκπεραίωση ελέγ¬ 
χων Φυσικού και Οικονομικού Αντικειμένου έργων. 

• Αναρτήσεις αποφάσεων στο πλαίσιο της ηλεκτρονι¬ 
κής διακυβέρνησης 

4. Τμήμα Αγορών, Προμηθειών και Διαγωνισμών: 

• Επικοινωνία και συνεργασία σε ενδοτμηματικό και 
σε διατμηματικό επίπεδο 

• Ενημέρωση, ταξινόμηση και εφαρμογή νομικού πλαι¬ 
σίου και κανόνων δημοσιότητας. 

• Παραλαβή αιτημάτων προμηθειών, έλεγχος και προ¬ 
παρασκευαστικές ενέργειες 

• Οργάνωση, συντονισμό και παρακολούθηση απαι- 
τούμενων διοικητικών ενεργειών για την υλοποίηση των 
διαδικασιών προμήθειας 

•Τήρηση αρχείου δραστηριοτήτων 

• Επικοινωνία με προμηθευτές 

• Συνεργασία και προετοιμασία των τευχών δημοπρά- 
τησης 

• Παρακολούθηση και διαχείριση εγγυητικών επιστο¬ 
λών 

• Αναρτήσεις αποφάσεων στο πλαίσιο της ηλεκτρονι¬ 
κής διακυβέρνησης 

• Διοικητική υποστήριξη διαγωνιστικών διαδικασιών 

• Επικοινωνία και συνεργασία με τους Επιστημονικούς 
Υπεύθυνους για την υλοποίηση των διαδικασιών στο 
πλαίσιο των απαραίτητων αγορών και προμηθειών των 
έργων τους 

• Εισαγωγή δεδομένων και στοιχείων προμηθειών-αγο- 
ρών, στο πλαίσιο του θεσμικού πλαισίου, στα διάφορα 
ηλεκτρονικά συστήματα και πλατφόρμες 

• Κατάρτιση και παρακολούθηση συμβάσεων προμη¬ 
θευτών και αγορών 

5. Τμήμα Ανάπτυξης και Διεκδίκησης Έργων: 

• Επικοινωνία και συνεργασία σε ενδοτμηματικό και 
σε διατμηματικό επίπεδο 

• Παρακολούθηση προσκλήσεων και σχετικών εκδη¬ 
λώσεων 

• Επικοινωνία με φορείς χρηματοδότησης 

• Ενημέρωση ακαδημαϊκής κοινότητας για επικείμενες 
προσκλήσεις 

• Προετοιμασία και Υποστήριξη στην υποβολή προ¬ 
τάσεων 

• Τήρηση αρχείου προτάσεων και στατιστικών στοι¬ 
χείων 

6. Τμήμα Εσωτερικού Ελέγχου και Διασφάλισης Ποι¬ 
ότητας: 

• Προγραμματισμός, οργάνωση, συντονισμός και έλεγ¬ 
χος δραστηριοτήτων 

• Επικοινωνία και συνεργασία σε ενδοτμηματικό και 
σε διατμηματικό επίπεδο 

• Παρακολούθηση υλοποίησης των Διαδικασιών του 
ΕΛΚΕ 

• Καταγραφή, ανάλυση και υποβολή προτάσεων αντι¬ 
μετώπισης και διαχείρισης προβλημάτων 

• Εισαγωγή και εφαρμογή νέων διαδικασιών, κατάργη¬ 
ση και αναβάθμιση υπαρχόντων που δεν ανταποκρίνο- 
νται στο σκοπό τους 

• Υποστήριξη και προετοιμασία στην καλύτερη αντι¬ 
μετώπιση των διαφόρων ελέγχων 

• Αξιολόγηση των εφαρμοζόμενων διαδικασιών υλο¬ 
ποίησης των έργων 

• Κατάρτιση δεικτών ποιότητας και ερευνητικής δρα¬ 
στηριότητας 

• Επικαιροποίηση οδηγού διαχείρισης και διαδικασιών 

• Διενέργεια μετρήσεων σχετικών με το βαθμό ικανο¬ 
ποίησης της Παν/κής Κοινότητας από την συνεργασία 
της με τον ΕΛΚΕ 

• Εξαγωγή και παροχή στατιστικών στοιχείων σχετικά 
με την υλοποιούμενη ερευνητική δραστηριότητα στο 
Πανεπιστήμιο 

• Εφαρμογή της πολιτικής ποιότητας του Πανεπιστη¬ 
μίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 28 Μαρτίου 2018 

Ο Πρύτανης 

ΑΝΤΩΝΙΟΣ ΤΟΥΡΛΙΔΑΚΗΣ 


Αριθμ. 12173 _ (2) 

Έγκριση του Κανονισμού Οργάνωσης Δομής και 
Λειτουργίας του Εσωτερικού Συστήματος Δια¬ 
σφάλισης Ποιότητας (Ε.Σ.Δ.Π.) του Πανεπιστη¬ 
μίου Ιωαννίνων. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(συν. αριθμ. 1045/4/22-3-2018, Θέμα 11 ο) 

Έχοντας υπόψη: 

Ι.Τις διατάξεις των άρθρων 1 έως 9 του ν. 3374/2005 
(ΦΕΚ189/2015 τ.Α') όπως ισχύουν «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων Παράρτημα Δι¬ 
πλώματος». 

2. Τις διατάξεις των άρθ. 14 παρ. 1 έως 5, άρθ. 66 παρ. 
1 (α), παρ. 2(β),(γ), παρ 3(α),(β) και παρ 4, αρθ. 71, αρθ. 72, 
του ν.4009/2011 (ΦΕΚ195/2011,τ.Α') «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» και αρθ. 
80 παρ. 22(γ) όπως αντικαταστάθηκε με το αρθ. 26 παρ. 
6 του ν. 4386/2016 (ΦΕΚ 83/2016 τ.Α') «Ρυθμίσεις για την 
έρευνα και άλλες διατάξεις». 

3. Τις διατάξειςτων αρθ. 8 παρ.2(β),(ιβ) και άρθ. 13 παρ. 
2(ιβ) του ν. 4485/2017 (ΦΕΚ 114/2017 τ.Α') «Οργάνωση 
και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις». 

4. Την απόφαση της υπ' αριθμ. 929/28-8-2008 συνε¬ 
δρίασης της Συγκλήτου με την οποία ιδρύθηκε Μονάδα 
Διασφάλισης Ποιότητας (ΜΟΔΙΠ) του Πανεπιστημίου 
Ιωαννίνων. 

5. Την απόφαση της υπ'αριθμ. 1042/1/21-12-2017 συ¬ 
νεδρίασης της Συγκλήτου «Συγκρότηση της Μονάδας 
Διασφάλισης Ποιότητας (ΜΟ.ΔΙ.Π.) του Πανεπιστημίου 
Ιωαννίνων». 

6. Την απόφαση της 1 ης συνεδρίας της Μονάδας Δι¬ 
ασφάλισης Ποιότητας (ΜΟΔΙΠ) του Πανεπιστημίου Ιω¬ 


αννίνων της 9ης Φεβρουάριου 2018, του ακαδημαϊκού 
έτους 2017-2018, με θέμα: «Εσωτερικό Σύστημα Διασφά¬ 
λισης Ποιότητας του Πανεπιστημίου Ιωαννίνων». 

7. Την απόφαση της Συγκλήτου συν. αριθμ. 1045/4/ 
22-3-2018 του Πανεπιστημίου Ιωαννίνων με την οποία 
εγκρίθηκε ο Κανονισμός Οργάνωσης Δομής και Λειτουρ- 
γίαςτου Εσωτερικού Συστήματος Διασφάλισης Ποιότη¬ 
τας (ΕΣΔΠ) του Πανεπιστημίου Ιωαννίνων. 

8. Το γεγονός ότι με την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού, 
εγκρίνουμε: 

Τον Κανονισμό της Οργάνωσης Δομής και Λειτουργίας 
του Εσωτερικού Συστήματος Διασφάλισης Ποιότητας 
(Ε.Σ.Δ.Π.) του Πανεπιστημίου Ιωαννίνων (Π.Ι.) ως εξής: 

Άρθρο 1 

Σκοπός και αρμοδιότητες της ΜΟ.ΔΙ.Π. του Π.Ι. 

1. Η ΜΟ.ΔΙ.Π. του Π.Ι. αποτελεί το κεντρικό συντονιστι¬ 
κό όργανο όλων των διαδικασιών διασφάλισης ποιότη¬ 
τας και αξιολόγησης του Ιδρύματος με σκοπό: 

• την ανάπτυξη στρατηγικής, πολιτικής και των απαραί¬ 
τητων ενεργειών για τη συνεχή βελτίωση της ποιότητας 
του παραγόμενου έργου των ακαδημαϊκών Τμημάτων 
και των Υπηρεσιών του Ιδρύματος, μέσω του Εσωτερικού 
Συστήματος Διασφάλισης της Ποιότητας (Ε.Σ.Δ.Π.) του 
Ιδρύματος, 

• την οργάνωση, λειτουργία και συνεχή βελτίωση του 
Εσωτερικού Συστήματος Διασφάλισης Ποιότητας του 
Ιδρύματος, 

• το συντονισμό και την υποστήριξη των διαδικασιών 
αξιολόγησης των ακαδημαϊκών μονάδων και των λοιπών 
Υπηρεσιών του Ιδρύματος, 

• την υποστήριξη των διαδικασιών εξωτερικής αξιολό¬ 
γησης και πιστοποίησης των Προγραμμάτων Σπουδών 
και του Εσωτερικού Συστήματος Διασφάλισης Ποιότητας 
(Ε.Σ.Δ.Π.) του Ιδρύματος, στο πλαίσιο των αρχών, κατευ¬ 
θύνσεων και οδηγιών της Α.ΔΙ.Π., 

• την ανάπτυξη Πληροφοριακού Συστήματος διαχεί¬ 
ρισης των δεδομένων της αξιολόγησης σε συνεργασία 
με την Α.ΔΙ.Π, και 

• τη συστηματική παρακολούθηση και δημοσιοποίη¬ 
ση στον ιστότοπο του ιδρύματος των σχετικών με την 
αξιολόγηση διαδικασιών και των αποτελεσμάτων τους. 

2. Προκειμένου η ΜΟ.ΔΙ.Π. του Π.Ι. να ανταπεξέλθει 
στο ρόλο της και να συμβάλει στη διασφάλιση της ποι¬ 
ότητας του Ιδρύματος, εκτός από τις ως άνω αναφερό- 
μενες γενικές αρμοδιότητες, ευθύνη της ΜΟ.ΔΙ.Π. είναι η 
υλοποίηση των ακόλουθων ειδικότερων αρμοδιοτήτων: 

α) Η συστηματική αναθεώρηση/επικαιροποίηση του 
εγχειριδίου ποιότητας του Εσωτερικού Συστήματος 
Διασφάλισης Ποιότητας (Ε.Σ.Δ.Π.) του Ιδρύματος. 

β) Η εποπτεία της εφαρμογής του Εσωτερικού Συστή¬ 
ματος Διασφάλισης Ποιότητας (Ε.Σ.Δ.Π.) και ο περιοδικός 
έλεγχος της λειτουργίας του στα πεδία εφαρμογής του. 

γ) Η σύνταξη και υποβολή στα αρμόδια όργανα της Διοί¬ 
κησης της Έκθεσης Εσωτερικής Αξιολόγησης του Εσω¬ 
τερικού Συστήματος Διασφάλισης Ποιότητας (Ε.Σ.Δ.Π.) 
με σκοπό τον εντοπισμό ενδεχόμενων αποκλίσεων και 
συστάσεων προς βελτίωση. 

δ) Η ευθύνη για την τήρηση των διαδικασιών ελέγχου 
των κριτηρίων σχετικά με το σχεδίασμά, την έγκριση 
και την αναθεώρηση των Προγραμμάτων Σπουδών με 
σκοπό τη διασφάλιση και τη συνεχή βελτίωση της 
ποιότητάς τους. 

ε) Η συλλογή, παρακολούθηση και ανάλυση δεδομέ¬ 
νων ποιότητας, όπου αυτό κρίνεται σκόπιμο, τόσο από το 
Ολοκληρωμένο Πληροφοριακό Εθνικό Σύστημα Ποιότη¬ 
τας (Ο.Π.Ε.Σ.Π.) της Α.ΔΙ.Π., όσο και από το πληροφοριακό 
σύστημα της ΜΟ.ΔΙ.Π. και ιδίως δεδομένων σχετικά με 
τα Προγράμματα Σπουδών, το διδακτικό και ερευνητικό 
έργο και τη διοικητική λειτουργία του Ιδρύματος. 

στ) Η στατιστική ανάλυση και απεικόνιση δεδομένων 
ποιότητας και αποτελεσμάτων αξιολόγησης, ως σημα¬ 
ντικά εργαλεία για λήψη αποφάσεων για κάθε επίπεδο 
λειτουργίας του Ιδρύματος. 

ζ) Η αξιολόγηση της ποιότητας των προσφερόμενων 
Προγραμμάτων Σπουδών, των λοιπών παρεχόμενων 
υπηρεσιών, ιδίως της Δομής Απασχόλησης και Σταδιο¬ 
δρομίας (Δ.Α.ΣΤΑ), του Κέντρου Επιμόρφωσης και Διά 
Βίου Μάθησης (Κ.Ε.ΔΙ.ΒΙ.Μ.),των εργαστηρίων κλπ. και η 
ενημέρωση τωνΤμημάτων, Υπηρεσιών και της Κεντρικής 
Διοίκησης για τα θέματα που χρήζουν βελτίωσης. 

η) Η συστηματική παρακολούθηση της επικαιροποί- 
ησης των ιστοσελίδων των Τμημάτων, των Σχολών, της 
ΜΟ.ΔΙ.Π. και του Ιδρύματος, με σκοπό την έγκυρη και 
επαρκή παροχή και διάχυση δημόσιας πληροφόρησης 
αναφορικά με τις εκπαιδευτικές δραστηριότητες, τη λει¬ 
τουργία των Προγραμμάτων Σπουδών και τη γενικότερη 
δραστηριότητα του Ιδρύματος. 

θ) Η διαβίβαση των τελικών εκθέσεων εξωτερικής 
αξιολόγησης: πιστοποίησης /επαναπιστοποίησης των 
Προγραμμάτων Σπουδών στις ακαδημαϊκές μονάδες. 

ι) Η αποδελτίωση των πάσης φύσεως εκθέσεων για την 
επισήμανση των αδυναμιών με σκοπό τη διαμόρφωση 
προτάσεων προς τα αρμόδια όργανα. 

ια) Η μέριμνα για τη διασύνδεση - διαλειτουργικότητα 
του Πληροφοριακού Συστήματος της ΜΟ.ΔΙ.Π. με αυτό 
της Α.ΔΙ.Π., καθώς και με τα πληροφοριακά συστήματα 
του Ιδρύματος και η συνεχής ανάπτυξη του Πληροφο¬ 
ριακού Συστήματος της ΜΟ.ΔΙ.Π. 

ιβ) Η ενημέρωση της Διοίκησης του Ιδρύματος σχετικά 
με διεθνείς τάσεις και καλές πρακτικές αναφορικά με τη 
διασφάλιση ποιότητας στην τριτοβάθμια εκπαίδευση. 

ιγ) Η οργάνωση και διεξαγωγή ενημερωτικών συνα¬ 
ντήσεων, ημερίδων, συνεδρίων και λοιπών εκδηλώσεων 
για θέματα που άπτονται των αρμοδιοτήτων της ΜΟ.ΔΙ.Π. 

ιδ) Η συγκρότηση συμβουλευτικών επιτροπών για την 
υποβοήθηση των αναγκών της ΜΟ.ΔΙ.Π. 

ιε) Η διεξαγωγή ερευνών/μελετών αναφορικά με την 
ποιότητα του διδακτικού, του ερευνητικού και του διοι¬ 
κητικού έργου του Ιδρύματος. 

ιστ) Η συνεργασία και η επικοινωνία με την Α.ΔΙ.Π. κα¬ 
θώς και με όσα μέρη εμπλέκονται στην εφαρμογή και 
υλοποίηση του Εσωτερικού Συστήματος Διασφάλισης 
Ποιότητας (Ε.Σ.Δ.Π.) του Ιδρύματος. 

ιζ) Ο εντοπισμός και η προβολή βέλτιστων πρακτικών 
του Ιδρύματος στους τομείς της διασφάλισης ποιότητας 
των σπουδών και παρεχόμενων υπηρεσιών 


ιη) Η μέριμνα για την έγκαιρη και ορθή υποβολή των 
Ετήσιων Εσωτερικών Εκθέσεων των Τμημάτων. 

ιθ) Η εξέταση των αποτελεσμάτων της εσωτερικής 
αξιολόγησης των Προγραμμάτων Σπουδών, η έκδοση 
συστάσεων σχετικά με ενδεχόμενα σφάλματα, παρα¬ 
λείψεις και άλλες ενδεικνυόμενες ενέργειες, καθώς και 
η διαβίβασή τους στην αντίστοιχη ακαδημαϊκή μονάδα 
του Ιδρύματος. 

κ) Η σύνταξη εκθέσεων αναφορικά με τις αρμοδιότη¬ 
τες της ΜΟ.ΔΙ.Π. και η υποβολή τους στη Διοίκηση του 
Ιδρύματος. 

κα) Η μέριμνα για συλλογή, επεξεργασία, ανάλυση και 
παροχή δεδομένων του Π.Ι. στις διεθνείς λίστες κατά¬ 
ταξης των Ιδρυμάτων Ανώτατης Εκπαίδευσης, καθώς 
και η σύνταξη προτάσεων-εισηγήσεων επί του θέματος. 

κβ) Η τήρηση φυσικού και ηλεκτρονικού αρχείου με το 
υλικό που προκύπτει κατά τη διαδικασία της εσωτερικής 
αξιολόγησης και της πιστοποίησης των Προγραμμάτων 
Σπουδών και του Ε.Σ.Δ.Π. 

κγ) Η συμμετοχή στις ενημερωτικές συναντήσεις της 
Α.ΔΙ.Π. και η ενημέρωση των ΟΜ.Ε.Α. τωνΤμημάτων για 
θέματα διασφάλισης ποιότητας. 

κδ) Η σύνταξη της Έκθεσης Εσωτερικής Αυτοαξιολό- 
γησηςτου Ιδρύματος και της Ενδιάμεσης Έκθεσης (ανά 
διετία). 

κε) Η δημιουργία πρότυπων ερωτηματολογίων και 
απογραφικών εντύπων για την αξιολόγηση της ποιό¬ 
τητας του διδακτικού έργου και των παρεχόμενων υπη¬ 
ρεσιών από τους φοιτητές, καθώς και για τη γενικότερη 
αξιολόγηση όλων των συνιστωσών του έργου του Ιδρύ¬ 
ματος από τα μέλη της πανεπιστημιακής κοινότητας, 
αλλά και άλλους αποδέκτες του έργου αυτού. 

κστ) Η εκπόνηση μελετών για τη συγγραφή προτάσε¬ 
ων μεθοδολογίας για την εφαρμογή όσων προβλέπονται 
στο (κε) 

κζ) Κάθε άλλη αρμοδιότητα που προβλέπεται από τη 
νομοθεσία, τον Οργανισμό, τον Εσωτερικό Κανονισμό 
του Ιδρύματος, ή ανατίθενται από τα αρμόδια όργανα 
της Διοίκησης του Ιδρύματος στη ΜΟ.ΔΙ.Π. 

Άρθρο 2 

Συγκρότηση της ΜΟ.ΔΙ.Π. του Π.Ι. 

1. Σύμφωνα με τις διατάξεις των άρθρων 14 του ν. 4009/ 
2011 και 83 παρ. 5 του ν. 4485/2017, η ΜΟ.ΔΙ.Π. του Π.Ι. 
συγκροτείται με απόφαση της Συγκλήτου, και αποτε- 
λείται από: 

■ τον Πρύτανη του Π.Ι., ως Πρόεδρο, που αναπληρώ¬ 
νεται σύμφωνα με την ισχύουσα νομοθεσία, από έναν 
από τους αναπληρωτές του, 

• πέντε καθηγητές του Π.Ι., 

• έναν εκπρόσωπο κάθε κατηγορίας προσωπικού του 
Π.Ι. που προβλέπεται στα άρθρα 28 και 29 του ν. 4009/ 
2011, (διοικητικού προσωπικού, Ειδικού Εκπαιδευτικού 
Προσωπικού - Ε.Ε.Π., Εργαστηριακού Διδακτικού Προ¬ 
σωπικού - Ε.ΔΙ.Π. και Ειδικού Τεχνικού Εργαστηριακού 
Προσωπικού - Ε.Τ.Ε.Π.), όπως τροποποιήθηκαν και ισχύ¬ 
ουν, με δικαίωμα ψήφου όταν συζητούνται θέματα της 
αντίστοιχης κατηγορίας προσωπικού, και 

■ έναν εκπρόσωπο των προπτυχιακών φοιτητών και 
έναν εκπρόσωπο των μεταπτυχιακών φοιτητών και υπο¬ 
ψήφιων διδακτόρων, εφόσον υπάρχουν, ως μέλη. 

2. Η διαδικασία ορισμού των εκπροσώπων των προ¬ 
πτυχιακών και των μεταπτυχιακών φοιτητών, των υπο¬ 
ψηφίων διδακτόρων και των λοιπών κατηγοριών προ¬ 
σωπικού, πραγματοποιείται με αποκλειστική ευθύνη των 
αντίστοιχων συλλόγων των ανωτέρω κατηγοριών και σε 
κάθε περίπτωση σύμφωνα με τα προβλεπόμενα στην 
ισχύουσα νομοθεσία. 

3. Η θητεία των μελώντηςΜΟ.ΔΙ.Π. είναι τετραετής. Ο 
εκπρόσωπος των προπτυχιακών φοιτητών και ο εκπρό¬ 
σωπος των μεταπτυχιακών φοιτητών και των υποψηφί¬ 
ων διδακτόρων ορίζονται με ετήσια θητεία. Η σύνθεση 
της ΜΟ.ΔΙ.Π. δεν μεταβάλλεται λόγω νόμιμων αδειών 
των μελών της, εάν αυτές δεν ξεπερνούν το ένα (1) έτος. 

4. Η αντικατάσταση μέλους της ΜΟ.ΔΙ.Π. πριν από τη 
λήξη της θητείας του είναι δυνατή σε περίπτωση σοβα¬ 
ρού κωλύματος, το οποίο θα πρέπει να τεκμηριώνεται, 
και γίνεται σύμφωνα με τα όσα ορίζονται στην παράγρα¬ 
φο 1 του παρόντος άρθρου. 

5. Η ΜΟ.ΔΙ.Π. μπορεί να λειτουργήσει, όχι όμως πέρα 
από ένα τρίμηνο, εάν κάποια από τα μέλη εκλείψουν 
ή αποχωρήσουν για οποιονδήποτε λόγο ή απωλέσουν 
την ιδιότητα βάσει της οποίας ορίστηκαν, εφόσον κατά 
τις συνεδριάσεις της τα λοιπά μέλη επαρκούν ώστε να 
προκύπτει απαρτία. 

Άρθρο 3 

Συνεδριάσεις-Συναντήσειςτης ΜΟ.ΔΙ.Π του Π.Ι. 

1. Οι συνεδριάσεις της ΜΟ.ΔΙ.Π. διέπονται από τις διατά¬ 
ξεις σχετικά με τη λειτουργία των συλλογικών οργάνων, 
όπως αυτές αναφέρονται στο ν. 2690/1999 όπως τρο¬ 
ποποιήθηκε και ισχύει, όσο και στον Εσωτερικό Κανονι¬ 
σμό του Ιδρύματος. Η ΜΟ.ΔΙ.Π. συνεδριάζει ύστερα από 
πρόσκληση που απευθύνει στα μέλη ο Πρόεδρος της. 

2. Η πρόσκληση με τα θέματα της Ημερήσιας Διάταξης 
διανέμεται στα μέλη της ΜΟ.ΔΙ.Π το αργότερο 48 ώρες 
πριν την κάθε συνεδρίαση. 

3. Στις συνεδριάσεις μετέχουν, κατόπιν προσκλήσεως, 
οι εκλεγμένοι εκπρόσωποι στη ΜΟ.ΔΙ.Π. κάθε κατηγορί¬ 
ας προσωπικού του Ιδρύματος. Οι εν λόγω εκπρόσωποι 
έχουν δικαίωμα ψήφου όταν συζητούνται θέματα που 
αφορούν στην κατηγορία τους. 

4. Στις συνεδριάσεις μετέχουν, χωρίς δικαίωμα ψήφου, 
οι υπάλληλοι της Γραμματείας της ΜΟ.ΔΙ.Π., ένας έκτων 
οποίων τηρεί τα πρακτικά των συνεδριάσεων, υπό την 
εποπτεία του Προέδρου της ΜΟ.ΔΙ.Π. 

5. Οι αποφάσεις των συνεδριάσεων αναρτώνται στην 
ιστοσελίδα της ΜΟ.ΔΙ.Π . 

6. Τηρείται βιβλίο πρακτικών των συνεδριάσεων 
ΜΟ.ΔΙ.Π. Τα πρακτικά της κάθε συνεδρίασης υπογρά¬ 
φονται από τον Πρόεδρο. 

7. Ολη η αλληλογραφία που διακινείται ανάμεσα στη 
ΜΟ.ΔΙ.Π. και σε άλλες υπηρεσίες εντός και εκτός του 
Ιδρύματος, υπογράφεται από τον Πρόεδρο της ΜΟ.ΔΙ.Π 
και φέρει το λογότυπο της ΜΟ.ΔΙ.Π. 


Άρθρο 4 

Διοικητική, επιστημονική, τεχνική υποστήριξη 
της ΜΟ.ΔΙ.Π. του Π.Ι. 

1. Η διοικητική υποστήριξη της ΜΟ.ΔΙ.Π. παρέχεται 
από το Γραφείο της Μονάδας, το οποίο αποτελεί ανε¬ 
ξάρτητη οργανική μονάδα και υπάγεται απευθείας στον 
Πρόεδρο της ΜΟ.ΔΙ.Π.Το Γραφείο της ΜΟ.ΔΙ.Π. στελεχώ¬ 
νεται από διοικητικούς υπαλλήλους ή/και εξωτερικούς 
συνεργάτες, τα προσόντα των οποίων προβλέπονται 
στον οργανισμό του Ιδρύματος και καθορίζονται από 
τα αρμόδια όργανα της Διοίκησης. 

2. Στις αρμοδιότητες του Γραφείου της ΜΟ.ΔΙ.Π. εντάσ¬ 
σονται η διοικητική υποστήριξη της Μονάδας, η μέρι¬ 
μνα για την εκτέλεση των αποφάσεων της, και η εν γένει 
συνδρομή της επί των ως άνω γενικών και ειδικότερων 
αρμοδιοτήτων της. Ειδικότερα, το Γραφείο της ΜΟ.ΔΙ.Π.: 

α) Συνδράμει στο σχεδίασμά και την εφαρμογή του 
Εσωτερικού Συστήματος Διασφάλισης Ποιότητας 
(Ε.Σ.Δ.Π.) του Π.Ι. και στην Πιστοποίηση των Προγραμ¬ 
μάτων Σπουδών. 

β) Παρακολουθεί την υλοποίηση των διαδικασιών 
Εσωτερικής Αξιολόγησης και Πιστοποίησης των Προ¬ 
γραμμάτων Σπουδών τωνΤμημάτωντου Ιδρύματος και 
του Ε.Σ.Δ.Π. 

γ) Παρακολουθεί την ορθή συμπλήρωση και διεκπε¬ 
ραίωση των εντύπων και διαδικασιών του Ε.Σ.Δ.Π. 

δ) Συνεργάζεται με την Α.ΔΙ.Π. υποστηρίζονταςτο Ενι¬ 
αίο Πληροφορικό Σύστημα. 

ε) Υποστηρίζει και οργανώνει δράσεις προβολής και 
δημοσιότητας της ΜΟ.ΔΙ.Π. (ημερίδες, συνέδρια κ.ο.κ.). 

στ) Παρέχει συμβουλευτική υποστήριξη στις ΟΜ.Ε.Α. 
των Τμημάτων. Συνεργάζεται, επικοινωνεί και ενημερώ¬ 
νει τις ΟΜ.Ε.Α. των Τμημάτων καθώς και το λοιπό προ¬ 
σωπικό για θέματα διασφάλισης ποιότητας. 

ζ) Οργανώνει την επικοινωνία, είτε της ΜΟ.ΔΙ.Π., είτε 
τωνΤμημάτων, με την Α.ΔΙ.Π.,. 

η) Ασχολείται με την αρχειοθέτηση και ταξινόμηση του 
υλικού που προκύπτει κατά τη διαδικασία της Εσωτερι¬ 
κής Αξιολόγησης και της Πιστοποίησης των Προγραμ¬ 
μάτων Σπουδών και του Ε.Σ.Δ.Π. 

θ) Παρέχει γραμματειακή υποστήριξη στη σύνταξη 
εγγράφων και στη σύνταξη της Έκθεσης Εσωτερικής Αυ- 
τοαξιολόγησηςτου Ιδρύματος, της Ενδιάμεσης Έκθεσης 
Διετίας και όλων των κειμένων που απαιτούνται για την 
ενημέρωση της Κεντρικής Διοίκησης και της Α.ΔΙ.Π. 

ι) Ενημερώνει το Πληροφορικό Σύστημα με τα δεδο¬ 
μένα των ερωτηματολογίων. 

ια) Ενημερώνει τη ΜΟ.ΔΙ.Π. για θέματα και προβλή¬ 
ματα που προκύπτουν κατά την υλοποίηση των διαδι¬ 
κασιών διασφάλισης ποιότητας. 

3. Η επιστημονική υποστήριξη της ΜΟ.ΔΙ.Π. παρέχεται 
είτε από εξωτερικούς συνεργάτες, είτε από επιτροπές 
που συγκροτεί η ΜΟ.ΔΙ.Π. με μέλη της πανεπιστημιακής 
κοινότητας (μέλη ΔΕΠ, μεταπτυχιακούς φοιτητές, υπο¬ 
ψήφιους διδάκτορες). 

4. Η τεχνική υποστήριξη της ΜΟ.ΔΙ.Π. παρέχεται από 
τη Διεύθυνση Μηχανοργάνωσης, η οποία φροντίζει για 
την προσαρμογή και διασύνδεση των πληροφοριακών 

συστημάτων του Ιδρύματος (με στόχο τη διάθεση, επε¬ 
ξεργασία και αποτύπωση δεικτών απόδοσης και απο- 
τελεσματικότητας σπουδών και όλων παρεχόμενων 
υπηρεσιών του Ιδρύματος), καθώς και τη διασύνδεση 
με το Ο.Π.Ε.Σ.Π. 

Άρθρο 5 

Πόροι της ΜΟ.ΔΙ.Π. του Π.Ι. 

1. Η ΜΟ.ΔΙ.Π. χρηματοδοτείται από ίδιους πόρους του 
Πανεπιστημίου, από εθνικά, ευρωπαϊκά, ή διεθνή χρη¬ 
ματοδοτικά προγράμματα, ενώ είναι δυνατή και η ανα¬ 
ζήτηση δωρεών και χορηγιών, εφόσον δεν επηρεάζεται 
η αμεροληψία του έργου της. 

2. Για την εύρυθμη λειτουργία του Ε.Σ.Δ.Π. και την 
απρόσκοπτη εφαρμογή της πολιτικής διασφάλισης ποι¬ 
ότητας στο Ιδρυμα, η διοίκηση του Π.Ι. μεριμνά για την 
παροχή της απαραίτητης υλικοτεχνικής υποδομής και 
υποστήριξης στα στελέχη της ΜΟ.ΔΙ.Π.. 

Άρθρο 6 

Σκοπός και πεδίο εφαρμογής του Εσωτερικού 

Συστήματος Διασφάλισης Ποιότητας (Ε.Σ.Δ.Π.) 

1. Σκοπός του Εσωτερικού Συστήματος Διασφάλισης 
Ποιότητας (Ε.Σ.Δ.Π.) είναι η λειτουργία του Πανεπιστη¬ 
μίου Ιωαννίνων με όρους ποιότητας και ειδικότερα η 
συνεχής βελτίωση του εκπαιδευτικού και ερευνητικού 
του έργου, καθώς και η αποτελεσματική λειτουργία και 
απόδοση των διοικητικών υπηρεσιών του, σύμφωνα με 
τις κατευθύνσεις της Α.ΔΙ.Π., τις διεθνείς πρακτικές και 
ειδικότερα τις πρακτικές διασφάλισης ποιότητας στον 
Ευρωπαϊκό Χώρο της Ανώτατης Εκπαίδευσης. 

2. Το πεδίο εφαρμογής του Εσωτερικού Συστήματος 
Διασφάλισης Ποιότητας (Ε.Σ.Δ.Π.) είναι η εφαρμογή της 
διασφάλισης ποιότητας στις ακαδημαϊκές μονάδες, στις 
διοικητικές υπηρεσίες και στο ανθρώπινο δυναμικό του 
Ιδρύματος. Ειδικότερα, σε αυτό περιλαμβάνεται η ακα¬ 
δημαϊκή πιστοποίηση των Προγραμμάτων Σπουδών 
του Ιδρύματος και η πιστοποίηση του Εσωτερικού Συ¬ 
στήματος Διασφάλισης Ποιότητας (Ε.Σ.Δ.Π.).Τα επίπεδα 
εφαρμογής των Διαδικασιών Διασφάλισης Ποιότητας 
είναι το διδακτικό, το ερευνητικό και το διοικητικό έργο. 

Άρθρο 7 

Δομή του Εσωτερικού Συστήματος Διασφάλισης 

Ποιότητας (Ε.Σ.Δ.Π.) 

1. Η δομή του Εσωτερικού Συστήματος Διασφάλισης 
Ποιότητας (Ε.Σ.Δ.Π.) περιλαμβάνει διεργασίες, διαδι¬ 
κασίες και οδηγίες εργασίας, οι οποίες συνδέονται και 
αλληλεπιδρούν μεταξύ τους, ώστε να παράγονται τα επι- 
μέρους και τα συνολικά αποτελέσματα της λειτουργίας 
του Συστήματος. Η δομή του Εσωτερικού Συστήματος 
Διασφάλισης Ποιότητας (Ε.Σ.Δ.Π.) αποτυπώνεται αναλυ¬ 
τικά στο Εγχειρίδιο Ποιότητας. 

2. Οι διεργασίες είναι οι οργανικές ενότητες του Συστή¬ 
ματος, οι οποίες περιγράφονται στο Εσωτερικό Σύστη¬ 
μα Διασφάλισης Ποιότητας (Ε.Σ.Δ.Π.), προσλαμβάνουν 
τα εισερχόμενα ποσοτικά και ποιοτικά δεδομένα του 
Ιδρύματος και αποδίδουν αντίστοιχα ή σχετικά με τη 
διεργασία αποτελέσματα. 


3. Η διαδικασία είναι ο τρόπος με τον οποίο υλοποιείται 
η διεργασία. Η διαδικασία έχει έναρξη, στάδια και λήξη. 

4. Η οδηγία εργασίας είναι η περιγραφή κάποιου/ων 
σταδίου/ων της διαδικασίας με τη μορφή αναλυτικών 
βημάτων και έχει ως σκοπό την υλοποίησή της. 

5. Η τεκμηρίωση κάθε διεργασίας προκύπτει από τα 
αναγκαία και κατάλληλα έγγραφα και αρχεία σε ηλεκτρο¬ 
νική ή/και έντυπη μορφή. 

6. Τα μέσα αξιολόγησης της διεργασίας είναι συνή¬ 
θως δείκτες, οι οποίοι προσδιορίζονται στο πλαίσιο του 
Εγχειριδίου Ποιότητας του Εσωτερικού Συστήματος 
Διασφάλισης Ποιότητας (Ε.Σ.Δ.Π.) του Ιδρύματος (Κογ 
ΡθίΤοπτιβηςθ Ιηόίε3ΐ0Γ5 ΚΡΓί - Δείκτες Επιδόσεων). 

7. Στο Εγχειρίδιο Ποιότητας, το οποίο συντάσσεται 
και αναθεωρείται από τη ΜΟ.ΔΙ.Π. και εγκρίνεται από 
τη Σύγκλητο του Ιδρύματος, περιλαμβάνονται όλες οι 
διεργασίες του Εσωτερικού Συστήματος Διασφάλισης 
Ποιότητας (Ε.Σ.Δ.Π.). Ενδεικτικά, ως διεργασίες ή/και 
διαδικασίες του Εσωτερικού Συστήματος Διασφάλισης 
Ποιότητας (Ε.Σ.Δ.Π.) του Π.Ι., αναφέρονται οι ακόλουθες: 

α) Η Πολιτική του Ιδρύματος για τη διασφάλιση ποιό¬ 
τητας και η στοχοθεσία για το εκπαιδευτικό, ερευνητικό 
και διοικητικό έργο του Ιδρύματος. 

β) Η συλλογή και αποδελτίωση των ετήσιων Εσωτε¬ 
ρικών Εκθέσεων Αυτοαξιολόγησης των ακαδημαϊκών 
τμημάτων και λοιπών υπηρεσιών του Ιδρύματος. 

γ) Η εσωτερική αξιολόγηση των Προγραμμάτων Σπου¬ 
δών και του Εσωτερικού Συστήματος Διασφάλισης Ποι¬ 
ότητας (Ε.Σ.Δ.Π.). 

δ) Ο σχεδιασμός, έγκριση και αναθεώρηση των Προ¬ 
γραμμάτων Σπουδών. 

ε) Η παρακολούθηση του διδακτικού, ερευνητικού και 
διοικητικού έργου. 

στ) Η συλλογή, επεξεργασία και ανάλυση δεδομένων 
ποιότητας. 

ζ) Η αναζήτηση και η διαχείριση αναγκαίων πόρων. 

η) Η δημοσιοποίηση πληροφοριών. 

θ) Η εξωτερική αξιολόγηση, πιστοποίηση/επαναπι- 
στοποίηση των Προγραμμάτων Σπουδών και του Εσω¬ 
τερικού Συστήματος Διασφάλισης Ποιότητας (Ε.Σ.Δ.Π.). 

ι) Η παρακολούθηση και συμμετοχή σε διεθνείς λίστες 
κατάταξης. 

Άρθρο 8 

Εγχειρίδιο ποιότητας του Ε.Σ.Δ.Π. του Π.Ι. 

1. Στο Εγχειρίδιο Ποιότητας περιέχεται η πολιτική ποιό¬ 
τητας του Ιδρύματος, η οργάνωση και οι επιμέρους πολι¬ 
τικές ποιότητας για κάθε δράστη ριότητα που καλύπτει το 
Σύστημα Ποιότητας. Πιο συγκεκριμένα, καταγράφονται 
και αποτυπώνονται: 

α) Σαφείς και καθορισμένοι στόχοι για τη διασφάλιση 
καιτη συνεχή βελτίωση της ποιότητας των Προγραμμά¬ 
των Σπουδών και των υποστηρικτικών υπηρεσιών των 
δομών του Ιδρύματος. 

β) Η διαδικασία σχεδιασμού πολιτικής, η οργάνωση και 
η διαδικασία λήψης αποφάσεων για τη συνεχή βελτίωση 
της ποιότητας, η διαδικασία εφαρμογής της πολιτικής 
βελτίωσης της ποιότητας και η αποτίμηση της αποτελε- 
σματικότητας των σχετικών ενεργειών. 

2. Στο Εγχειρίδιο Ποιότητας περιγράφονται αναλυτι¬ 
κά οι διεργασίες και οι διαδικασίες του Ε.Σ.Δ.Π. και πε- 
ριγράφεται η μέθοδος εφαρμογής των εργασιών που 
υλοποιούν τις αντίστοιχες πολιτικές του Εσωτερικού 
Συστήματος Διασφάλισης Ποιότητας. 

3. Στο Εγχειρίδιο Ποιότητας περιλαμβάνονται τα έντυ¬ 
πα τεκμηρίωσης και ροής πληροφοριών, καθώς και οι 
προϋποθέσεις για την τήρηση έντυπου και ηλεκτρονικού 
αρχείου. 

Άρθρο 9 

Η Πολιτική Διασφάλισης Ποιότητας του Π.Ι. 

Η ΜΟ.ΔΙ.Π. του Π.Ι. είναι υπεύθυνη για την παρακο¬ 
λούθηση και τον έλεγχο της ποιοτικής λειτουργίας του 
Ιδρύματος σε όλα τα επίπεδα. Οι βασικοί άξονες της πο¬ 
λιτικής διασφάλισης ποιότητας του Π.Ι. είναι: 

α) Η συνεχής βελτίωση των Προγραμμάτων Σπουδών 
του Ιδρύματος με την αναμόρφωσή τους. 

β) Η ενίσχυση της φοιτητοκεντρικής μάθησης στο 
σχεδίασμά των Προγραμμάτων Σπουδών. 

γ) Η βελτίωση της απόδοσης και της επίδοσης των φοι¬ 
τητών που συμμετέχουν στα Προγράμματα Σπουδών 
του Ιδρύματος. 

δ ) Η βελτίωση της διδασκαλίας και του μαθησιακού 
περιβάλλοντος. 

ε) Η μείωση του ποσοστού φοιτητών που εγκαταλεί¬ 
πουν ή καθυστερούν να ολοκληρώσουν τις σπουδές 
τους. 

στ) Η ενίσχυση του ερευνητικού έργου, 
ζ) Η αύξηση του δημοσιευμένου ερευνητικού έργου, 
η) Η συνεχής βελτίωση των συνθηκών εργασίας του 
επιστημονικού και διοικητικού προσωπικού, 
θ) Η ενίσχυση και βελτίωση των υποδομών, 
ι) Η ανάπτυξη και ενίσχυση συνεργασιών μεταξύ των 
Τμημάτων και των Σχολών του Π.Ι. σε Προπτυχιακά και 
Μεταπτυχιακά Προγράμματα Σπουδών. 


ια) Η ενίσχυση Προγραμμάτων Διακρατικής Συνεργα¬ 
σίας με σκοπό την αύξηση της κινητικότητας φοιτητών 
και προσωπικού. 

ιβ) Η ενίσχυση των συνεργασιών με άλλα ιδρύματα του 
εξωτερικού και εσωτερικού και η ενίσχυση ερευνητικών 
ομάδων και συνεργασιών. 

ιγ) Η ανάπτυξη της εξωστρέφειας Σχολών και Τμημά¬ 
των. 

ιδ) Η προσέλκυση μελών ΔΕΠ από την Ελλάδα και το 
εξωτερικό. 

ιε) Η συνεργασία με τους συντάκτες των Πινάκων Πα¬ 
γκόσμιας Κατάταξης. 

ιστ) Η υιοθέτηση περιβαλλοντικής πολιτικής. 

ιζ) Η δημιουργία νέων Προγραμμάτων Σπουδών. 

ιη) Η αξιοποίηση εναλλακτικών πηγών χρηματοδότη¬ 
σης (συμμετοχή σε διεθνή προγράμματα, κ.ά.). 

ιθ) Η στήριξη φοιτητών από ευάλωτες κοινωνικές ομά¬ 
δες, η ενίσχυση και βελτίωση της φοιτητικής μέριμνας. 

κ) Η βελτίωση των δυνατοτήτων πρόσβασης ΑΜΕΑ 
στα Προγράμματα Σπουδών. 

κα) Η αξιοποίηση του Δικτύου Αποφοίτων του Ιδρύ¬ 
ματος. 

Άρθρο 10 
Έναρξη ισχύος 

Η ισχύς του παρόντος αρχίζει με τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 27 Μαρτίου 2018 
Ο Πρύτανης 
ΓΕΩΡΓΙΟΣ ΚΑΨΑΛΗΣ 

